

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИв-134/22**

**Дана: 25.04.2025. године**

Јавни извршитељ Александар Тодоровић, Крагујевац у извршном предмету извршнoг повериoцa 3 BANKA AKCIONARSKO DRUŠTVO NOVI SAD, Нови Сад, ул. Булевар ослобођења бр. 2а, МБ 08761132, ПИБ 101643574, против извршног дужника Жељко Дачовић, Балосаве-Кнић, ул. Балосавска бр. 55, ради намирења новчаног потраживања, по службеној дужности, дана 25.04.2025. године, донео је следећи:

#

# З А К Љ У Ч А К

 **I ОДРЕЂУЈЕ СЕ по избору извршног повериоца продаја непосредном погодбом** непокретности у власништву извршног дужникаи то:

* кп.бр. 511, укупне површине. 6202 м2, и то: број дела 1 као земљиште под зградом и другим објектом у пов. од 44м2, које се налази у грађевинском подручју; број дела 2 као земљиште уз зграду и други објекат у пов. од 500м2 која се води као земљиште у грађевинском подручју; број дела 3 као земљиште у грађевинском подручју и то воћњак 2.класе у пов. од 5658м2; затим породична стамбена зграда бр.1, површине у основи 44м2, објекат изграђен пре доношења прописа о изградњи објекта, све у ул. Брђани бр.69, потес Брђани, све у приватној својини извршног дужника са обимом удела од 1/1**;**
* кп.бр. 91/2, површине 6440 м2, број дела 1, која се води као шума 4.класе, као пољопривредно земљиште у власништву извршног дужника са обимом удела од 1/1, потес Брђани**;**
* кп.бр. 510, површине 1219 м2, број дела 1, која се води као воћњак 2.класе, као земљиште у грађевинском подручју у власништву извршног дужника са обимом удела од 1/1, потес Брђани;
* кп.бр. 1017/2, површине 6729 м2, број дела 1, која се води као њива 1.класе, као пољопривредно земљиште, потес Велико Поље, у власништву извршног дужника са обимом удела од 1/1

**све уписано у ЛН бр. 349 КО Балосаве, РГЗ СКН Кнић.**

Наведене непокретности продају се по **почетној цени од 30% од процењене вредности непокретности.**

**II** **Катастарска парцела бр. 511 КО Балосаве није слободна од лица и ствари и на наведној непокретности која је предмет продаје, после продаје не остају права трећих лица и на истој се налазе четири помоћна објекта од којих је један штала површине 192 м2 који нису укњижени у катастру као и једна породична зграда површине 44м2 која је евидентирана у надлежном катастру али је на терену, према претпоставци судског вештака срушена. Преостале описане непокретности су слободне од лица и ствари.**

**III Постоји законско право прече куповине за к.п.бр.1017/2 и к.п.бр.91/2 све КО Балосаве и ималац права има првенство над најповољнијим понудиоцем.**

 **IV**  Уговор о продаји непокретности из става I изреке, може се закључити у року од 30 дана од дана објављивања овог закључка, између купца и јавног извршитеља у име и за рачун извршног дужника. Цена из уговора о продаји мора бити исплаћена у року од 8 дана од доношења закључка о додељивању предметне непокретности. **Уговор о продаји закључује се са лицем које је потписало споразум са извршним повериоцем о цени и року за плаћање цене и о томе обавестило јавног извршитеља.**

 **V** **Писмени споразум са извршним повериоцем** **о продаји предметне непокретности непосредном погодбом** доставља се лично у канцеларији јавног извршитеља сваког радног дана од 12 до 14 часова, или путем поште на адресу ул. Др Зорана Ђинђића бр.22/2, Крагујевац, **најкасније до 16.05.2025. године**.

 **VI** Купац је дужан да непосредно пре закључења уговора о продаји, положи јемство у износу од 15% од процењене вредности предметне непокретности, на намеснки рачун јавног извршитеља број 265-3310310002158-82 позивом на број ИИв-134/22, сврха уплате јемсто за закључење уговора о купопродаји, под претњом пропуштања.

 **VII** Непокретности се могу видети уз претходну најаву јавном извршитељу.

 **VIII** Овај закључак објављује се на огласној табли Коморе јавних извршитеља.

# О б р а з л о ж е њ е

Правноснажним решењем о извршењу Основног суда у Крагујевцу И Ив-542/22 од 13.07.2022. године одређено је извршење на целокупној имовини извршног дужника, те у даљем току поступка и сшровођењем извршења на непокретности ближе означеним у ставу I изреке, ради намирења његовог новчаног потраживања.

Имајући у виду да се након неуспеле друге електронске јавне продаје по закључку овог јавног извршитеља од 23.01.2025. године, одржане дана 21.02.2025. године извршни поверилац изјаснио да се предметне описане непокретности продају непосредном погодбом, на основу чл. 23, 185. и 189.ЗИО, одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

- Извршном повериоцу

- Извршном дужнику

-Комори јавних извршитеља за огласну таблу

-Основном суду у Крагујевцу за огласну таблу и интернет страницу (информатичару)